_:na8d81581bf0844f99f7361ea6852e424xb0
<http://schema.org/articleBody>
"\n\n\nRydd plass på kakebordet. Etter at cup cakes, disse forvokste motemuffinsene, har inntatt norske bursdagsselskaper og bryllup som en pastellfarget invasjon av smørkrem og strø, er nå en ny pyntesyk trendkake på vei over Atlanterhavet. Og det er bloggerne som har plukket opp nykomlingen først.  . &mdash;Cake pop trenden er fortsatt veldig ny. De har vært på markedet i USA i to år, og nå er de kommet hit. Akkurat som vi i dag med selvfølgelighet baker cup cakes og cookies til barnebursdagen vil vi se mer og mer av cake popene framover, sier Anne Brith Davidsen (36) som driver bakebloggen Villa Perlesukker.  Hun står på kjøkkenet i det røde trehuset sitt i Sørumsand og presser sjokoladekakesmuler blandet med glasur ut av en pepperkakeform for å lage blomsterformede pops.  &mdash;Det fine med cake pops er at du ikke trenger stå en hel dag å bake og pynte for å få et fint resultat. Alle klarer å dytte smuler ned i en form eller trille dem til baller og sette på pinner. Og så gjør det ikke noe om ikke resultatet blir perfekt. De smaker like godt for det.  . "
<https://www.dagbladet.no/magasinet/poppen-av-kaka/63707459>